open-index/open-wikipedia-markdown huggingface dataset:
Patrick Friesacher

**Patrick Friesacher** (s. 26. syyskuuta 1980 Wolfsberg) on itävaltalainen autourheilija. Hän ajoi Formula 1 -sarjassa vuonna 2005 Minardi-tallissa Christijan Albersin tallikaverina. Hän saavutti kolme pistettä Yhdysvaltain GP:stä, jossa ajoi vain kuusi autoa, ollen viimeinen maaliin ajanut kuljettaja. Hänet korvattiin kuitenkin Robert Doornbosilla kesken kauden, koska hänen sponsorinsa eivät olleet maksaneet Minardille luvattuja rahoja.

Friesacher ajoi vuodet 1999–2004 Formula 3000 -luokassa voittaen kaksi kilpailua. Hän sijoittui sarjan viidenneksi vuosina 2003 ja 2004. Kaudella 2005–2006 Friesacher kilpaili A1 Grand Prix -sarjassa edustaen itävaltaa. Kaudella 2008 Friesacher ajoi American Le Mans Series -sarjassa.

## Formula 1 -tulokset

## Formula 3000 -tulokset

## A1 Grand Prix -tulokset

## Lähteet

## Aiheesta muualla
Jón Leifs

**Jón Leifs** (1. toukokuuta 1899 – 30. heinäkuuta 1968) oli islantilainen säveltäjä. Hän lähti Islannista vuonna 1916 opiskelemaan Leipzigin konservatorioon Saksaan. Hän opiskeli pianon soittoa ja valmistui vuonna 1921.

Vuonna 1944 Jón muutti Ruotsiin ja vuonna 1945 takaisin Islantiin.

Jón Leifsin tunnetuimpiin teoksiin kuuluu muun muassa jousikvartettoja sekä orkesteriteoksia, mm. sinfoniset runot *Geysir* ja *Hekla* sekä *Sögu-sinfonie* (Satusinfonia).
Mare Humboldtianum

**Mare Humboldtianum** eli **Humboldtin meri** on Mare Frigoriksen itäpuolella sijaitseva Kuun meri (lat. *mare*), Se on nimetty saksalaisen luonnontutkijan ja löytöretkelijän Alexander von Humboldtin mukaan. Meren itäiset osat yltävät Kuun 90. leveysasteen itäpuolelle, mutta sopivan libraation aikaan nekin osat ovat näkyvissä Maahan. Tämän pyöreähkön meren halkaisija on noin 160 km; pinta-alaa sillä on noin 22&nbsp;000 neliökilometriä.

## Lähteet

## Aiheesta muualla
Silvestre Revueltas

**Silvestre Revueltas** (31. joulukuuta 1899 – 5. lokakuuta 1940) oli meksikolainen säveltäjä, viulisti ja kapellimestari.

## Elämä
Revueltas syntyi Santiago Papasquiarossa, Durangossa. Hän opiskeli musiikkia Ciudad de Méxicossa, Austinissa sekä Chicagossa. Vuonna 1929 Carlos Chávez kutsui hänet Meksikon sinfoniaorkesterin varakapellimestariksi. 1930-luvun lopussa Revueltas muutti Espanjaan. Hän kuitenkin palasi myöhemmin Meksikoon, jossa kuoli vuonna 1940.

## Musiikki
Revueltas sävelsi elokuvamusiikkia, kamarimusiikkia, lauluja sekä useita muita teoksia. Revueltasin tunnetuimpiin teoksiin kuuluu muun muassa sinfoninen runoelma *Sensemayá* (1938).
Etunojapunnerrus

**Etunojapunnerrus** on lihaskuntoharjoite. Se suoritetaan päinmakuulla siten, että vain kämmenet ja varpaat koskettavat maata. Tämän jälkeen ojennetaan kädet työntäen vartaloa ylöspäin ja laskeudutaan takaisin ala-asentoon. Punnerruksessa rinnan on käytävä mahdollisimman lähellä lattiaa.

Punnerrus kehittää rintalihaksia ja ojentajia, mutta vaikuttaa hieman myös kolmipäisiin hartialihaksiin, serratus anterior-lihaksiin ja keskivartaloon. Etunojapunnerrus on perusliike tavallisilla kuntoilijoilla, sekä koululiikunnassa ja armeijassa.

## Muunnelmat

Tavallisesti punnerruksessa selkä ja jalat ovat suorina ja vain jalkaterät ja kämmenet koskettavat lattiaa. Kevyempi muunnelma on, että jalkaterien sijaan polvet koskettavat maata. Punnerruksen voi tehdä myös niin, että kämmenet ovat vierekkäin ja peukalot sekä etusormet ovat yhdessä. Tämä on ns. "timanttipunnerrus". Etunojapunnerruksen voi tehdä myös jalat ylemmällä tasolla ja kädet alemmalla, tai toisinpäin. Punnerrus voidaan suorittaa myös seinää vasten seisten työntämällä itseä poispäin seinästä; tämä on kevyt punnerrus ja sitä suositellaan erityisesti iäkkäille. Punnerruksen voi tehdä myös ponnistamalla käsillä ilmaan ja esimerkiksi taputtaa ilmassa aikana ennen alastuloa. Myös sormenpäillä oleminen kämmenien sijasta tekee punnerruksesta vaikeamman. 

### Nyrkkeilijän punnerrus

Monet nyrkkeilijät punnertavat nyrkkeilyhanskat kädessä. Tällöin rannetta ei voi taivuttaa, eikä laittaa kämmentä maahan, joten liike on suoritettava rystysillään. Useissa kamppailulajeissa, kuten taekwondossa ja karatessa liike tehdään ilman hanskoja, jotta rystyset "kovettuvat" ja kestävät enemmän lyöntejä.

### Maltalaiset punnerrukset

Maltalainen punnerrus on liike, jossa kädet ovat lattiassa lähellä lonkkia ja leveällä.

### Hindupunnerrukset

Hindupunnerrus (tai Hanuman-punnerrus) on Intiassa kehitetty punnerrustyyli, jota käytetään intialaisissa itsepuolustuslajeissa, etenkin pehlwanissa. Hindupunnerrus aloitetaan kolmiomaisesta asennosta lantio korkealla, sukelletaan alas ja noustaan takaisin ylös ylävartalo edellä ja pää pystyssä. On myös perustason versio, johon ei liity merkittävää käsivarsien taivutusta.

## Punnerruksessa kannateltu paino
Erään tutkimuksen mukaan koehenkilöt kannattelivat keskimäärin 69,16 % kehonpainostaan punnerrusliikkeen yläasennossa ja 75,04 % liikkeen ala-asennossa. Vastaavien lukemien kevennetylle, polvet maassa tehtävälle, punnerrukselle havaittiin olevan 53.56 % ja 61,80%.

## Lähteet

## Aiheesta muualla

* Esimerkkejä erilaisista punnerrusvariaatioista
* Harjoitusohjelma punnerrusten tekemiseen: 100 punnerrusta
* Maltalainen punnerrus
Christijan Albers

**Christijan Albers** (s. 16. huhtikuuta 1979 Eindhoven, Alankomaat) on alankomaalainen autourheilija. Hän aloitti uransa karting-sarjoissa voittaen Hollannin National-sarjan mestaruuden vuonna 1997. Samana vuonna Albers voitti Belgian ja Hollannin Formula Ford 1800 -sarjojen mestaruudet. Vuonna 1999 Albers voitti Saksan F3-sarjan mestaruuden ja sai Red Bullin junioriohjelmasta Formula 3000-testimahdollisuuden samana vuonna. Vuonna 2000 Albers kilpaili F3000 -sarjassa saavuttamatta pisteitä. Vuosina 2001–2004 Albers ajoi DTM-sarjassa ja sijoittui toiseksi ja kolmanneksi vuosina 2003–2004. Albers on menestynein hollantilaiskuski DTM-sarjassa.

Vuonna 2004 Albers sai mahdollisuuden testata Formula 1-autoja ja kaudeksi 2005 hän siirtyi F1-sarjaan Minardi-talliin. Ensimmäisellä kaudella Albersin tallitovereina olivat itävältalainen Patrick Friesacher sekä alankomaalainen Robert Doornbos. Hän keräsi debyyttikaudellaan neljä maailmanmestaruuspistettä, kun Yhdysvaltain GP:ssä kaikki Michelin renkaita käyttäneet tallit vetäytyivät turvallisuussyistä ja kilpailuun osallistui vain kuusi autoa. Kauden 2005 jälkeen Albersin Minardi-talli lopetti, ja hän siirtyi uuteen Midland -talliin. Kaudeksi 2007 sen nimi vaihtui Spykeriksi. Spykeriltä Albers sai potkut yhdeksän ajetun kilpailun jälkeen, jolloin hänet korvattiin Markus Winkelhockilla. Kahdella Midland-Spyker-kaudella Albers ei onnistunut keräämään yhtään MM-pistettä. 

Albers palasi DTM-sarjaan kaudeksi 2008 sijoittuen 17:nneksi. Vuonna 2009 Albers ajoi viisi kilpailua Le Mans Series -sarjassa. Vuosina 2009–2010 Albers kilpaili Le Mansin 24 tunnin ajossa ollen parhaimmillaan luokkansa yhdeksäs vuonna 2009.

Heinäkuussa 2014 Albersista tuli juuri myydyn Caterhamin F1-tallipäällikkö. Hän korvasi tehtävästä eronneen Cyril Abiteboulin. Saman vuoden syyskuussa Albers kuitenkin ilmoitti eroavansa tehtävästä.

## Formula 1 -tulokset

### Kaudet numeroina

## Formula 3000 -tulokset

## DTM-tulokset

## Yksityiselämä
Albers on naimisissa alankomaalaisen Liselore Albersin (o.s. Kooijman) kanssa. Albersin isä on vuoden 1979 Hollannin rallicrossin mestari André Albers.

## Lähteet

## Aiheesta muualla

*Christijan Albers: tilastot
Punnerrus

**Punnerrus** tarkoittaa seuraavia asioita:
* yleisnimitys useille lihaskuntoharjoitteille
* etunojapunnerrus, eräs lihaskuntoharjoite
* eräs painonnoston laji; kilpailulajeina olivat tempaus, työntö ja punnerrus, joka jätettiin kilpailuista pois 1972 olympialaisten jälkeen
* penkkipunnerrus, voimanoston muoto
Jalkaprässi

**Jalkaprässi** on lihaskuntoharjoite, jossa harjoittelija työntää painoa poispäin itsestään käyttämällä jalkojaan työntämiseen. Termi *jalkaprässi* tarkoittaa myös laitetta, jota käytetään harjoitteen suorittamiseen. 

## Jalkaprässin päätyypit

* Viistossa tai vaakatasossa oleva "kelkkatyyppinen" laite, johon lastataan painolevyjä. Kelkka liikkuu kiskoilla edestakaisin ja käyttäjä istuu istuimella ja työntää jaloillaan kelkkaa eteenpäin tai viistosti ylöspäin, riippuen laitteesta. Viistoissa laitteissa on yleensä turvakannattimet painoille, jolloin painot eivät pääse laskeutumaan aivan alas asti, eivätkä tällöin vahingoita käyttäjää.

* Toisentyyppisissä prässeissä on vaijeri, joka on kiinni painopakassa ja harjoittelijan työntäessä jaloillaan laitteessa olevaa levyä, vaijeri vetää painot ylös.

Joissain jalkaprässilaitteissa on mahdollisuus kallistaa levyä jota jalat työntävät, jolloin laitetta voi myös käyttää pohjelihasten treenaamiseen. Osa jalkaprässilaitteista voi myös toimia Hack-kyykkylaitteena.

## Lihasryhmät

Jalkaprässi vaikuttaa pääasiassa seuraaviin lihaksiin:

* Nelipäinen reisilihas (quadriceps femoris)
* Pakaralihas (gluteus maximus)

Lisäksi useat muut reisien ja lantionseudun lihakset avustavat tai tukevat suoritusta.

## Jalkaprässinoston voimakkuus

Viistossa jalkaprässissä pystytään nostamaan valtavia painoja verrattuna muihin harjoitteisiin. Erityyppisten jalkaprässien tulokset eivät ole keskenään vertailukelpoisia. Kehonrakentaja Ronnie Coleman esiintyy videoissa, joissa hän nostaa jalkaprässissä 1043 kiloa. Jalkakyykyn ennätykset ovat noin puolet tästä.

## Katso myös
*Lihaskuntoharjoite

## Lähteet

## Aiheesta muualla
Vaaka

**Vaaka** on yhteisnimitys erilaisille massan ja painon mittauslaitteille. Kappaleen massan tai painon määrittämistä vaa’alla sanotaan *punnitsemiseksi*. 

Klassinen *tasapainovaaka* käsittää kaksi astiaa varren varassa. Toiseen laitetaan punnittava esine ja toiseen astiaan lisätään massaltaan tunnettuja punnuksia, kunnes astiat ovat tasapainossa. Tällöin vaakakuppien momenttien summa tasapainopisteen suhteen on nolla, ja ilmaisemalla tasapainoehto tai -ehdot matemaattisesti voidaan punnittavan esineen paino laskea.

*[[Jousivaaka|Jousivaa’assa]]* jousella on tunnettu jousivakio ja siinä mitataan jousen venymää matkaa, joko niin että esine ripustetaan jousesta riippumaan, tai niin että kappale puristaa jousta sen päältä.

Painovoima ei kuitenkaan ole tarkalleen yhtä suuri edes kaikkialla maan pinnalla, vielä vähemmän muilla taivaankappaleilla. Tasapainovaaka kuitenkin antaa kappaleen massalle kaikkialla saman arvon, sillä myös punnusten paino vaihtelee sijainnin mukaan samassa suhteessa. Sitä vastoin jousivaa’an antama tulos riippuu painovoiman paikallisista vaihteluista. Tällä perusteella voidaan sanoa, että tasapainovaaka mittaa massaa, jousivaaka painoa.

*Kiertovaaka* on tasapainotettu jousivaaka, jossa jousena toimii langan kiertymisestä syntyvä jännitys.

Nykyisin useimmat vaa’at ovat elektronisia ja perustuvat sähköiseen anturiin, esimerkiksi pietsokiteeseen tai venymäliuska-anturin vastusarvon muutokseen mekaanisessa jännityksessä. Yksinkertainen mikropiiri mittaa anturisignaalin muutoksen ja esittää muutosta vastaavan painolukeman numeronäytöllä.

Käytännössä tärkeitä vaakoja ovat esimerkiksi henkilövaa’at, kaupoissa käytettävät vihannes- ja hedelmävaa’at sekä postilähetysten punnitsemiseen käytetyt kirjevaa’at.

Eräänlaisia vaakoja ovat myös puntarit ja muut käsivaa’at.

## Tarkkuus
Vaa’an ulkoinen tarkkuus riippuu olennaisesti sen virityksestä. Vaaka on asetettava putoamiskiihtyvyyttä kohtisuoraan, mikä voidaan moderneissa vaaoissa tehdä pienen vaa’assa kiinteästi olevan vesivaa’an avulla. Vaaka viritetään tarkkuuspunnuksilla, joiden massa tiedetään tarkasti. Viritys on syytä suorittaa suunnilleen sen massaisilla tarkkuuspunnuksilla kuin mitä tuntemattoman massaisen kappaleen massa on. Erityisesti vanhoissa tasapainovaaoissa hyvin eri massaisten kappaleiden, esimerkiksi massaltaan 2&nbsp;g ja 2&nbsp;kg, mittaustuloksien virhe voi riippua huomattavasti punnittavan kappaleen massasta.

## Nollaus ja taaraus
Ennen punnitusta vaaka tavallisesti nollataan joko käsin säätönupista tai se voi tapahtua automaattisesti elektronisissa vaaoissa. Jos punnittava aine on astiassa, vaaka voidaan taarata niin, että se näyttää nollaa tyhjällä astialla ja punnitustuloksessa näkyy vain punnittavan aineen paino.

## Katso myös
* Kiertoheiluri
Kurt Atterberg

**Kurt Magnus Atterberg** (12. joulukuuta 1887 Göteborg – 15. helmikuuta 1974 Tukholma) oli ruotsalainen säveltäjä, kapellimestari ja kriitikko. Hän on säveltänyt niin sinfonioista, oopperoista kuin balettejakin.

Atterberg opiskeli sellon soittamista. Säveltäjänä hän oli enimmäkseen itseoppinut. Hänen ensimmäinen julkaistu teoksensa oli *Rapsodia pianolle ja orkesterille* vuodelta 1908. Atterberg debytoi kapellimestarina vuonna 1912 johtamalla oman ensimmäisen sinfoniansa. Hänen teoksissaan on vaikutteita muun muassa Johannes Brahmsin, Max Regerin sekä venäläisten säveltäjien musiikista.

Atterbergin tuotantoon kuuluu muun muassa yhdeksän sinfoniaa (1912–1956), oopperat *Härvard Harpolekare* (1919), *Bäckahästen* (1925), *Fanal* (1934), *Aladdin* (1941) ja *Stormen (Myrsky)* (1947), viulukonsertto (1914), käyrätorvikonsertto (1926), pianokonsertto (1935), konsertto viululle, sellolle ja orkesterille (1960), baletit *Per Svinaherde* (1915) ja *De fåvitska jungfrurna* (1917), alkusoittoja, kamarimusiikkia ja kuoroteoksia. Kuudennella sinfoniallaan Atterberg voitti vuonna 1928 yhdysvaltalaisen Columbia Records -levy-yhtiön järjestämän sävellyskilpailun Franz Schubertin kuoleman satavuotismuistoksi.

Atterberg oli elinaikanaan Ruotsin musiikkielämän keskeisiä hahmoja. Hän toimi Ruotsin säveltäjäliiton puheenjohtajana vuosina 1924–1947, Ruotsin säveltäjien tekijänoikeusjärjestön Stimin puheenjohtajana vuosina 1924–1943 sekä Ruotsin kuninkaallisen musiikkiakatemian sihteerinä vuosina 1940–1953. Hän julkaisi vuonna 1946 omaelämäkerran *Med notpenna och taktpinne*.

Toisen maailmansodan jälkeen heräsi keskustelu hänen mahdollisista natsisympatioistaan.

Atterbergillä oli myös insinöörin koulutus, ja hän työskenteli vuosina 1912–1968 Ruotsin patenttitoimistossa.

## Lähteet

## Aiheesta muualla
Rotuma

**Rotuma** on Fidžille kuuluva saari noin 640 kilometriä maan pääkaupunki Suvasta pohjoiseen. Saari on tuliperäinen, ja se on noin 47 neliökilometrin kokoinen.

Rotuma kuuluu Fidžiin, mutta sen kulttuuri muistuttaa enemmän polynesialaista. Rotumalaiset muodostavatkin vähemmistöryhmän Fidžillä. Saaren asukkailla on yksi paikka Fidžin edustajainhuoneessa, ja saaren neuvosto nimittää yhden edustajan Fidžin senaattiin. Saarella puhuttuihin kieliin kuuluu muun muassa rotuma. Saarella on 2002 asukasta (2007), mutta etnisiä rotumalaisia on yhteensä noin 10&nbsp;000, suurin osa heistä asuu poismuuton seurauksena Fidžin muilla saarilla. 

Rotuman asukkaat tulivat Samoasta ja Tongasta. Eurooppalaiset löysivät saaren 1791, kun kapteeni Edward Edwards oli etsimässä Bountyn kapinallisia HMS Pandoralla. Saaresta tuli yleinen merimiesten pakopaikka ja osa heistä sekoittui paikalliseen väestöön. 1879 paikalliset heimopäälliköt pyysivät Isoa-Britanniaa ottamaan saaret haltuunsa puhjenneiden väkivaltaisuuksien takia. 

Rotumalaiset ovat voimakkaasti ajaneet oman kulttuurinsa säilyttämistä ja kaatoivat lakiesityksen saaren avaamiseksi turismille 85% vastustuksella 1985. Kansallisen itsetunnon seurauksena on syntynyt myös piirejä, jotka ajavat Rotuman irtautumista Fidžistä. Kun Fidži irtautui brittiläisestä kansainyhteisöstä, rotumalainen Mölmahao-klaani kieltäytyi liittymästä Fidžiin. Mölmahaon johtajat pidätettiin ja suurin osa rotumalaisista kannattaa pysymistä Fidžin yhteydessä.

Rotuman vientituotteita ovat kopra, juurekset ja matot. Saarella on kaksi pientä satamaa ja kiitotie.

## Lähteet

## Aiheesta muualla
Pystypunnerrus

**Pystypunnerrus** on olkapäihin, rintalihaksen yläosaan, keskivartaloon ja jonkin verran ojentajiin kohdistuva klassinen ja raskas sekä niin sanottuihin perusliikkeisiin kuuluva lihaskuntoharjoite. Pystypunnerrus on tehokas liike ylävartalolle. Liike voidaan suorittaa useilla eri tavoilla. Etuolkapäät kuormittuvat todella voimakkaasti kaikissa pystypunnerruksen muodoissa.

Vaikka pystypunnerrus kuormittaa etuolkapäiden lisäksi myös jonkin verran sivuolkapäitä, käytännössä etu-, sivu- ja takaolkapäitä pitäisi määrätietoisesti harjoittelevien harjoittaa juuri kyseiseen lohkoon kohdistuvilla liikkeillä.

## Suoritustavat
Liikkeen voi tehdä seisten tai istuen joko käsipainoilla, kahvakuulilla, tangolla, kuntosalilaitteessa tai vastuskuminauhalla. Istuen pystypunnerrusta voi tehdä joko nojaten selkänojaan tai ilman sitä. Liikettä on turvallisinta harjoitella selkänojallisella penkillä. Tällöin selkänoja asetetaan täysin pystyasentoon tai sitä seuraavaan asentoon. Seisten tehtynä pystypunnerrus vaatii keskivartalon hallintaa enemmän kuin istuen tehtynä.

Pystypunnerruksessa liikeradan oleellisin vaihe on alapuolisko, sillä loppuojennus kohdistuu jo suhteessa enemmän ojentajille kuin olkapäille. Painot onkin hyvä laskea vähintään korvien tasolle tai alemmaksi, sillä tämä punnerruksen alaosuus työstää olkapäitä erittäin voimakkaasti. Kyynärpäät voivat osoittaa suoraan sivulle, jolloin sivuolkapäiden kuormitus hieman lisääntyy. Jos tämä aiheuttaa olkanivelissä kipua, on parempi kääntää kyynärpäitä hieman sisäänpäin. Pystypunnerruksessa voidaan tehdä melko raskaillakin painoilla lyhyitä, muutaman toiston sarjoja, mutta liike soveltuu myös pitkiin sarjoihin.

### Käsipainoilla
Käsipainoilla tehtäessä on syytä seisoa lantionlevyisessä haara-asennossa niin, että keskivartalo tukee liikettä. Liikerata alkaa siten, että aloitusasennossa käsipainot ovat sivuilla korvien korkeudella tai hieman alempana niitä. Kyynervarret tulee pitää pystysuorassa ja kyynärpäät kohtisuoraan ranteiden alapuolella. Sen jälkeen käsipainot punnerretaan suoraan ylös, ei etuviistoon. Lopuksi painot lasketaan hallitusti alas.

### Levytangolla ja levypainoilla
Tangolla ja levypainoilla tehtäessä tartutaan levytankoon hieman hartioita leveämmällä myötäotteella. Kuntoilijan tulee seistä lantion levyisessä haara-asennossa ja pidellä tankoa leuan alla rintakehän yläpuolella kämmenet ylöspäin. Kuten muissakin tavoissa, tanko työnnetään suoraan ylös, ei etuviistoon. Liikerataan on syytä kiinnittää erityistä huomiota levytankoa käytettäessä. Lisäksi alaselän yliojentumista on syytä varoa. Keskivartalo täytyy pitää koko ajan hallittuna vammojen välttämiseksi.

### Vastuskuminauhalla
Vastuskuminauhaa apuna käyttäen liike tehdään seisoen keskellä kuminauhaa, istuen kuminauhan päällä tai laittamalla kuminauha pyörätuolin selkänojan taakse. Tämän jälkeen nauhaa venytetään suoraan ylös samalla liikeradalla kuin käsipainoillakin tehtäessä.

## Lähteet

## Aiheesta muualla
Lilongwe

**Lilongwe** on Malawin pääkaupunki ja maan suurin kaupunki. Se on osa Lilongwen piirikuntaa ja sijaitsee maan lounaisosassa lähellä sekä Mosambikin että Sambian rajoja. Kaupunki perustettiin vuonna 1947 ja siitä tuli pääkaupunki vuonna 1975. Sitä ennen pääkaupunkina toimi maan nykyään kolmanneksi suurin kaupunki Zomba. Lilongwen asukasluku oli 674&nbsp;400 vuonna 2008. Koko Lilongwen piirikunnan asukasluku oli tuolloin 1,9 miljoonaa. Maan tilastokeskuksen julkaisema väestöennuste vuodelle 2014 arvioi piirikunnan väkiluvun kohonneen 2,4 miljoonaan, josta pääkaupungin osuus olisi 978&nbsp;780 asukasta.

Lilongwe sijaitsee Malawijärveltä länteen Lilongwejoen törmällä. Se on Malawin maataloustuotteiden keskeinen kauppapaikka. Kaupungissa on rautatie. Kansainvälinen lentoasema sijaitsee 19 kilometriä kaupungin keskustasta. 

Lilongwen kaupunkikuvaa koristavat monet vehreät puistokadut. 

Sadekausi on lokakuusta huhtikuuhun. Kuumin kuukausi on lokakuu, jolloin keskimääräinen maksimilämpötila on 30.

## Ystävyyskaupungit
*  Taipei, Taiwan (vuodesta 1984)
*  Lusaka, Sambia (vuodesta 2004)

## Lähteet
Epe Helenius

**Kari ”Epe” Helenius** (s. 25. marraskuuta 1950 Tampere) on vuonna 1977 perustetun Poko Rekords -levy-yhtiön entinen toimitusjohtaja ja perustaja. Hän on koulutukseltaan yo-merkonomi ja on opiskellut taloustieteitä Tampereen yliopistossa. Helenius on ollut keskeisiä suomalaisia pop- ja rockmusiikin taustavaikuttajia.

## Epe’s Music Shop
Musiikki- ja äänilevyalalla Helenius on ollut vuodesta 1972, jolloin hän perusti Epe’s Music Shop -levykaupan. Kauppa on tunnettu ensimmäisenä suomalaisena pääasiassa rockia myyvänä äänilevyliikkeenä. Sen myynti perustui alusta lähtien pääosin postimyyntiin. Aluksi levykauppa toimi isänsä Erkki Heleniuksen ison kangaspainoyrityksen osana, kunnes se vuonna 1976 yhtiöitettiin: Epe Helenius osti isältään ja muutamilta tämän ystäviltä Unitor Oy -nimisen, siihen asti ilman liiketoimintaa olleen osakeyhtiön. 

Vuonna 1988 perustettiin kolme suurta Mega Epe’s -levykauppaa pienempien rinnalle. Tampereella toimi parhaimmillaan samanaikaisesti kolme erillistä Epe’sin myymälää. 1990-luvun alussa koittanut lama kumminkin teki niiden pyörittämisestä vaikeaa ja Mega Epe’sit sulkivat ovensa vuonna 1993. Alkuperäisen Epe’s Music Shopin toiminta kuitenkin jatkui Tampereella Kyttälänkadulla. Tammikuussa 2014 uutisoitiin, että myös se lopettaa toimintansa. Epe’s jatkoi levyjen nettikauppaa, kunnes sekin loppui syyskuun lopussa vuonna 2014.

## Muu yritystoiminta
Vuonna 2001 Epe Helenius myi Poko Rekordsin monikansalliselle EMI-levy-yhtiölle, mutta jatkoi kuitenkin Pokon johtotehtävissä. Huhtikuussa 2009 Helenius perusti uuden levy-yhtiön Sound Of Finland, ja samalla hän jätti EMIn johtotehtävät ja ryhtyi konsultiksi. Syksyllä 2009 Helenius perusti jälleen levy-yhtiön, Ratas Music Groupin, yhdessä Gabi Hakasen kanssa.

Helenius on toimitusjohtajatehtäviensä ohella sanoittanut joskus joitakin humoristisia lauluja joita on joskus päätynyt joidenkin artistien laulamina myös singleille. Yksi on muun muassa vuonna 1984 julkaistu SM-liigajoukkue Tampereen Ilveksen kannatuslaulu jonka esitti Popedan Costello Hautamäki. Hän on myös toiminut levyarvostelijana Soundissa nimimerkillä Pertti Ström.

## Palkinnot ja tunnustukset
Epe Helenius palkittiin vuosikymmenien ansioistaan suomalaisessa rockbisneksessä G. Pula-aho -patsaalla vuonna 2001.  

Epe palkittiin Pirkanmaan Vuoden Luova Yrittäjä palkinnolla 2009. Valinnan tekivät Luova Tampere ja Pirkanmaan Yrittäjien Luovien alojen toimikunta. Vuonna 2013 Suomen Kulttuurirahaston Pirkanmaan rahasto myönsi Epe Heleniukselle 10&nbsp;000 euron tunnustuspalkinnon hänen merkittävästä vaikutuksestaan populaarimusiikin historiaan paikallisesti ja valtakunnallisesti sekä suomalaisen musiikkiviennin edistämisestä. 

Tasavallan presidentti myönsi 2021 Heleniukselle musiikkineuvoksen arvonimen.

## Museolahjoitus
Vuonna 2021 Epe Helenius luovutti Museokeskus Vapriikkiin Epe’s Music Shopin ja Poko Rekordsin esineistöä, johon kuului tuhansia valokuvia Poko Rekordsin bändeistä, keikkajulisteita, demonauhoja ja levynkansisuunnitelmia.

## Lähteet

## Kirjallisuutta
* 
* 
*
Heureka

**Heureka** (, ”olen löytänyt”) tai **eureka** voi viitata seuraaviin:

* *[[Heureka ja muita kirjoituksia]]*, Edgar Allan Poen esseekokoelma
* ”Heureka!”, Arkhimedeen sanomaksi väitetty lentävä lause
* Tiedekeskus Heureka Vantaalla
* Heureka, suomalainen yhtye
* 4133 Heureka, asteroidi
* Eureka, tutkimuskeskus Kanadassa Ellesmerensaarella
* Eureka, kaupunki Kaliforniassa
* Eurekan piirikunta, piirikunta Yhdysvalloissa Nevadassa 
* Eureka, yhdysvaltalainen scifi-televisiosarja
* 5261 Eureka, asteroidi
* Eureka, Euroopan valtioiden välinen tutkimuksen ja tuotekehityksen yhteistoimintaverkosto.
Ramses

**Ramses** tarkoittaa seuraavia henkilöitä ja asioita:

* Ramses, joskus myös Rameses tai Ramesses, muinainen egyptiläinen nimi, joka kuului seuraaville faaraoille:
** 19. dynastian faaraot:
***Ramses I
***Ramses II eli Ramses Suuri
** 20. dynastian faaraot:
***Ramses III
***Ramses IV
***Ramses V
***Ramses VI
***Ramses VII
***Ramses VIII
***Ramses IX
***Ramses X
***Ramses XI

**Ramses*, Christian Jacqin kirjasarja faarao Ramses II:sta
*Pi-Ramses, Avariksen päälle rakennettu kaupunki Niilin suistossa, Egyptissä
* Ramses II, oik. *Rami Shikeben* (s. 1991 tai 1992), suomalainen muusikko ja rap-artisti
* 4416 Ramses, päävyöhykkeen asteroidi.
Kaljuutti

**Kaljuutti** (galliot, kitsi) on 1600–1700-luvulla käytössä ollut purjealustyyppi, jonka nimitys tulee aluksen rungosta eikä takilasta, toisin kuin useimmilla laivatyypeillä. Kaljuutti on pienehkö, tasapohjainen, pyöreäperäinen rannikkopurjehtija, eikä sillä siis ole peräpeiliä. Alkuun kaljuutit oli varustettu alaslaskettavilla sivuköleillä. Myöhemmin kaljuutti rakennettiin perinteiselle kölille. Riippuen kaljuutin koosta ja takilasta sillä voi olla yhdestä kolmeen mastoa.

Suomessa kaljuuteiksi nimitettiin yleisesti peräkajuutalla ja peräpeilillä varustettuja laivoja.

## Lähteet
*
Timo Rautiainen

**Timo Rautiainen** -nimisiä henkilöitä ovat:

*Timo Rautiainen, kartanlukija
*Timo Rautiainen, muusikko
*Timo Rautiainen, pesäpalloilija.
Sundsvall

**Sundsvall** on Kustaa II Aadolfin vuonna 1621 perustama satamakaupunki Ruotsissa, Pohjanlahden rannalla, Västernorrlandin läänissä. Se kuuluu nykyään samannimiseen Sundsvallin kuntaan ja toimii sen keskustaajamana. Taajama on asukasluvultaan koko läänin suurin, läänin pääkaupunki tosin on Härnösand.

Sundsvallista oli aikaisemmin Vaasanlaivojen hoitama laivayhteys Suomen kaupunkeihin Vaasaan ja Poriin. Sundsvall on myös Porin ystävyyskaupunki.

## Historiaa
Suuri Pohjan sota ulottui vuonna 1721 Sundsvallin alueelle, jolloin vastarinnasta huolimatta venäläiset valtasivat kaupungin ja polttivat sen maan tasalle. Palolta säästyi vain kirkko ja kellotapuli.

Sundsvall kasvoi agraarisesta takapajulasta voimakkaasti 1800-luvun puolivälissä alueen sahateollisuuden kasvun myötä, kunnes vuosisadan loppupuoliskolla alueella oli eniten sahateollisuusalan yrityksiä koko maailmassa. Hyvinvointi näkyi väkimäärässä, joka kymmenkertaistui 1800-luvun aikana. Vuoden 1879 suurlakko, *Sundsvallsstrejken*, ensimmäinen laatuaan Ruotsissa, oli seurausta senhetkisestä sahateollisuuden palkkojen laskusta.

Vuoden 1888 palossa menetettiin jälleen suuri osa kaupunkia, mistä viisastuneina Sundsvallista rakennettiin uusgoottilaista, uusrenessanssia ja uusbarokkilaista tyyliä edustava ajanmukainen kivikaupunki, *Stenstaden*. Sundsvallin arkkitehtuuria arvostetaan niin, että esimerkiksi vuonna 2017 kaupunki sijoittui kärkeen Arkitekturupproret-blogin () yleisöäänestyksessä Ruotsin kauneimmasta kaupungista.

## Väestönkehitys

## Kaupunginosat ja asuinalueet

## Urheilu
Sundsvallista ovat kotoisin jalkapalloseura GIF Sundsvall, jääkiekkoseura IF Sundsvall Hockey ja koripalloseura Sundsvall Dragons.

## Sundsvallilaisia henkilöitä
*Yohio
## Lähteet

## Aiheesta muualla

* Kaupungin kotisivut 
* Turistiopas  
* Paikallinen sanomalehti 
* Judoseura 
* Jääkiekkoseura
Amenemhet

**Amenemhet** (joskus myös *Amenemhat*, *Amenemes* tai *Ammanemes*) on muinainen egyptiläinen nimi. Sitä ovat käyttäneet seuraavat faaraot:

## 12. dynastia
*Amenemhet I
*Amenemhet II
*Amenemhet III
*Amenemhet IV.

## Nimen muita merkityksiä

* 5010 Amenemhêt, päävyöhykkeen asteroidi.
Mare Frigoris

**Mare Frigoris** eli **Kylmyyden meri** on Kuun meri (lat. *mare*) Mare Imbriumin pohjoispuolella, ulottuen idässä aina Mare Serenitatiksen pohjoispuolelle. Tummapohjainen Plato-kraatteri sijaitsee vähän meren eteläpuolella. Meren nimesi italialainen tähtitieteilijä Giovanni Riccioli. Pinta-ala noin 436&nbsp;000 neliökilometriä, noin yhtä paljon kuin Mustallamerellä.

Eteläpuolella on Montes Alpes ja 180 km pitkä näyttävä repeämä Vallis Alpes. Suurimpia kraattereita alueella on liki 90 kilometrin halkaisijaan yltävä Aristoteles. Pohjoispuolella on lukuisia suuria ja rapautuneita kraattereita, kuten W. Bond (158 km) ja melkein yhtä suuri J. Herschel.
Senusret

**Senusret** (usein myös *Sesostris*) on muinainen egyptiläinen nimi. Sitä ovat käyttäneet seuraavat 12. dynastian faaraot:

*Senusret I
*Senusret II
*Senusret III.

## Nimen muita merkityksiä
*4414 Sesostris, päävyöhykkeen asteroidi.
8 Mile

**8 Mile** on yhdysvaltalainen elokuva nuoresta rap-laulajasta. Tarina sijoittuu Detroitin lähiöihin vuoteen 1995 ja perustuu löyhästi pääosanesittäjän, rap-laulaja Eminemin, omaan elämäntarinaan. 

*8 Milen* on ohjannut Curtis Hanson ja käsikirjoittanut Scott Silver. Elokuvassa esiintynyt kappale "Lose Yourself" voitti vuoden 2003 Oscar-gaalassa parhaan kappaleen palkinnon.

Elokuvan on suomentanut Karri Miettinen eli Paleface. Hänelle annettiin Eminemin rap-lyriikan suomennoksissa suuremmat vapaudet kuin monien muiden kielten levityskopioiden kääntäjille, jotka olivat pikemminkin ammattikääntäjiä kuin rap-lyriikan taitajia.

## Rooleissa

## Soundtrack

Elokuvan soundtrack julkaistiin 29. lokakuuta 2002.

## Lähteet

## Aiheesta muualla
* Virallinen sivusto.
Abandonware

**Abandonware** (suom. 'hylätty ohjelmisto') on englanninkielinen käsite, joka tarkoittaa useiden vuosien ikäisiä tietokonepelejä ja -ohjelmia ja erityisesti niiden ilmaislevitystä. Useimmiten ohjelmat ovat poistuneet myynnistä, mutta joskus niitä myydään edelleen. Abandonware-ohjelmia ja -pelejä hankitaan usein nostalgiasyistä, joskin tunnetuimpia vanhoja pelejä hankitaan myös ilman aiempaa tutustumista. Yleisimmin abandonware-ohjelma on vanha tietokonepeli, joka on vedetty myynnistä useita vuosia sitten.

Juridisessa mielessä käsitettä "abandonware" ei ole olemassa, eikä tekijänoikeuden alaisia tietokoneohjelmia voida koskaan pitää "isännättöminä esineinä" (). Vaikka tekijänoikeuden haltija olisikin lopettanut ohjelman taloudellisen hyödyntämisen, on ohjelma kuitenkin edelleen tekijänoikeudella suojattu ja sen kopiointi on laitonta. Poikkeuksena ovat ne tapaukset, joissa tekijänoikeuden omistanut yritys on lopettanut toimintansa siirtämättä tekijänoikeuksia toiselle taholle, ja ne tapaukset, joissa tekijänoikeudenhaltija itse on vapauttanut vanhat kaupalliset ohjelmansa ilmaislevitykseen. Nämä kattavat kuitenkin vain vähemmistön abandonwarena kopioiduista ohjelmistoista. Jotkut ohjelmat voivat olla orpoja teoksia, joiden tekijänoikeuksien haltijoita on mahdoton edes selvittää. Abandonwaren levittäminen perustuukin siihen, ettei uskota että oikeudet omistavilla yhtiöillä on halua lähteä puolustamaan oikeustoimin niille arvottomia ohjelmia.

Eräs moraalinen kanta on, että koska yhtiö ei enää tee rahaa ohjelmalla tai pelillä, voidaan sen käyttöarvo säilyttää levittämällä sitä abandonwarena ilmaiseksi.

Hongkongilainen sijoituspankkiiri Sarinee Achavanuntakul ylläpitää yhtä internetin suurinta abandonware-sivustoa nimeltä "Home of the Underdogs". Hän ei omien sanojensa mukaan tarkoita rikkoa lakia vaan haluaa säilyttää pelitalojen hylkäämät pelit. Useat isot pelitalot tuomitsevat toiminnan lainvastaiseksi.

GOG.com-sivusto (*Good Old Games*) puolestaan tarjoaa vanhoja pelejä sopimuksella tehtyinä laillisina uudelleenjulkaisuina. Pelit ovat maksullisia.

## Katso myös
* Retropelaaminen
* DOSBox
* Ilmaisohjelma
* Shareware 

## Lähteet

## Aiheesta muualla
* Home of the Underdogs
Astral Projection

**Astral Projection** on israelilainen psytrance-yhtye, johon kuuluvat Avi Nissim, Lior Perlmutter ja aikaisemmin Yaniv Haviv. Yhtye on maailmanlaajuisesti hyvin tunnettu elektronisen tanssimusiikin piireissä.

## Tuotanto
* *The Astral Files* (Phonokol 1996)
* *Trust in Trance* (TIP Records 1996)
* *Dancing Galaxy* (Phonokol 1997)
* *Another World* (Phonokol 1999)
* *In The Mix* (Phonokol 1999)
* *Amen* (Phonokol 2002)
* *Ten* (Phonokol 2004)
* *Back to Galaxy* (Phonokol 2005) (kokoelma)

## Aiheesta muualla

* Yhtyeen viralliset sivut 
* Täydellinen diskografia Discogs.com-sivustolla 
* Yhtyeen historia
Victor Cousin

**Victor Cousin** (28. marraskuuta 1792 &ndash; 14. tammikuuta 1867) oli ranskalainen filosofi, joka perusti saksalaista idealismia ja skotlantilaista terveen järjen realismia yhdistelleen eklektismin opin. Hänellä oli virkauransa kautta merkittävää vaikutusta Ranskan koulutuspolitiikkaan. Hänen pääteoksensa oli *Du vrai, du beau et du bien* ("Totuudesta, kauneudesta ja hyvästä").

## Lähteet
Carlos Guastavino

**Carlos Guastavino** (5. huhtikuuta 1912 Santa Fe,  Santa Fen maakunta, Argentiina – 28. lokakuuta 2000 Santa Fe, Santa Fen maakunta) oli argentiinalainen säveltäjä. Hän oli myös lahjakas pianisti. Hänen musiikissaan oli vaikutteita argentiinalaisesta kansanmusiikista. Suurin osa Guastavinon sävellyksistä on lauluja tai muita pienimuotoisia teoksia. Hän kuitenkin sävelsi myös orkesteri- ja balettimusiikkia.

Guastavinon kenties tunnetuin teos on laulu ”Se equivocó la paloma”.

## Lähteet
Amenhotep

**Amenhotep** (usein myös *Amenhetep* tai *Amenofis*) on muinainen egyptiläinen nimi. Amenhotep-nimisiä ovat olleet:

## 18. dynastian faaraot:
*Amenhotep I
*Amenhotep II
*Amenhotep III
*Amenhotep IV (nimenmuutoksensa jälkeen Akhenaten)

## Muita henkilöitä
* Amenhotep, Hapun poika, Amenhotep III:n aikainen jumalaksi korotettu kuninkaan kirjuri.

## Nimen muita merkityksiä
* 4847 Amenhotep, päävyöhykkeen asteroidi
Mare Crisium

**Mare Crisium** eli **Vaarojen meri** on Kuun meri (lat. *mare*) Kuun pohjoisella pallonpuoliskolla. Se sijaitsee koilliseen Mare Tranquillitatiksesta, Kuun koordinaatteina 17.0°N, 59.1°E. Mare Crisium on asteroiditörmäyksessä syntynyt törmäysallas, joka on täyttynyt basaltiksi jähmettyneellä laavalla.

## Ikä ja piirteitä

Mare Crisiumin syntyajaksi on määritelty Kuun geologiassa ns. nektariaaninen aika joka alkaa Mare Nectarisin synnystä n. 3.92 miljardia vuotta sitten ja päättyy Mare Orientalen n.3,84 mrd. ja Mare Imbriumin syntyyn 3,85 mrd. vuotta sitten Crisiumin iän ollessa 3,87 mrd. vuotta. 

Muodoltaan meri on lähellä soikiota, pääakselin ollessa itä-länsisuunnassa. Merta ympäröi vuorivalli, joka on törmäysaltaan reunaa. Pinta-alaltaan se on noin  eli 176&nbsp;000 neliökilometriä ja halkaisijaltaan noin 570 kilometriä. Pinta-ala vastaa suunnilleen Britteinsaaria. Törmäys on ollut niin voimakas, että se on puhkaissut Kuun kuoren ja meri on muodostunut kuoren alla olevan vaipan päälle.  Pinnan taso on keskimäärin noin 1,8 km Kuun laskenallisen meren keskitason alapuolella ja reunavalli vastaavasti 3,4 km yläpuolella.

Meren pinnalla kulkee monia pitkiä ryppyjonoja (*dorsum* latinaksi), *Dorsum Oppelin* ollessa suurimpia näistä. Ne ovat syntyneet kertyneen laavan painuessa oman massansa vaikutuksesta.Crisiumin kraattereista Picard on ehkä silmiinpistävin. Mare Crisiumin alla on suuremman painovoiman alue, massakeskittymä eli maskoni.
Mare Crisiumiin liittyy samankeskisiä vuorikehiä, joiden läpimitat ovat 360, 540, 740, 1080 ja 1&nbsp;600 km. Näistä merkittävin on 740 km läpimittainen. Meri erottuu paljaalla silmällä helposti sekä muotonsa että hieman erillään muista meristä olevan sijaintinsa ansiosta.

## Tutkimus

Crisiumia on tutkittu valokuvaamalla, laser-mittauksilla, spektografisesti ja tutkimalla Kuuta kiertäneiden luotaimien ratoja, joiden poikkeamista etukäteen lasketuista painovoiman vaihtelut Kuun eri alueilla on havaittu.

Neuvostoliiton laskeutuneista kuuluotaimista Luna 15, Luna 20 ja 24 olivat suunnatut alueelle. 1969 Luna 15 yritti hakea näytteitä, mutta luotaimen lähestymiskulma asettui väärin. Jarrutus epäonnistui ja luotain murskautui Mare Crisiumin pinnalle. Tämä tapahtui samaan aikaan Apollo 11:n laskeutumisen kanssa. Luna 20 toi meren heitepinnalta näytteitä Elokuussa 1972. Luna 24 onnistui näytteenotossa ja toi Elokuussa 1976 Maahan 170 grammaa vaaleata "kuuperää", Neuvostoliiton kuuohjelman suurimman kuunäytteen.

Mare Crisiumin alueella on nähty jonkin verran normaalia enemmän väitettyjä Kuun outoja, lyhytkestoisia TLP-ilmiöitä, joiden syistä kiistellään kovasti.

Harrastajalle Mare Crisium sekä Mare Orientale osoittavat hyvin Kuun libraation.
## Lähteet

* 
* 

### Viitteet
Thutmosis

**Thutmosis** (usein myös *Thutmose*, *Tutmosis* tai *Thotmes*) on muinainen egyptiläinen nimi. Sitä ovat käyttäneet seuraavat faaraot:

**18. dynastia**
* Thutmosis I, hallitsi 1506–1493 eaa.
* Thutmosis II, hallitsi 1492–1479 eaa.
* Thutmosis III, hallitsi 1479–1425 eaa.
* Thutmosis IV, hallitsi 1400–1390 eaa.

## Nimen muita merkityksiä
* 4846 Tuthmosis on päävyöhykkeen asteroidi.
Celine

**Celine** on naisen etunimi, jonka alkuperästä on esitetty useita tulkintoja. Se saattaa olla esimerkiksi Selina-nimen variantti ja juontua latinan sanasta ’taivas’ (*caelum*). Celine ja ranskalainen nimivastine **Céline** ovat voineet syntyä myös lyhentymällä Marcus-miehennimen johdoksesta *Marcellina*.

Digi- ja väestötietoviraston mukaan Suomessa on joulukuuhun 2024 mennessä tilastoitu noin 370–380 *Celine*-nimistä naista. *Céline*-nimisiä naisia on ollut noin 210.

## Nimipäivät
Helsingin yliopisto tiedotti elokuussa 2023, että Celine-nimi lisätään suomenruotsalaiseen nimipäiväkalenteriin vuonna 2025. Nimipäivä on  23.&nbsp;maaliskuuta.

Norjassa Celinellä on nimipäivä 21.&nbsp;helmikuuta.

## Tunnettuja Celine- ja Céline-nimisiä
* Céline Bara (s. 1978), ranskalainen pornonäyttelijä
* Celine Brun-Lie (s. 1988), norjalainen maastohiihtäjä
* Céline Dion (s. 1968), kanadanranskalainen laulaja ja euroviisuvoittaja
* Céline Dumerc (s. 1982), ranskalainen koripalloilija ja olympiamitalisti
* Céline Goberville (s. 1986), ranskalainen pistooliampuja ja olympiamitalisti
* Céline Imart (s. 1982), ranskalainen poliitikko
* Céline Laporte (s. 1984), seychelliläinen yleisurheilija
* Céline Moinet (s. 1984), ranskalainen oboisti
* Céline Sciamma (s. 1978), ranskalainen käsikirjoittaja ja elokuvaohjaaja
* Celine Song, *Song Ha-Young* (s. 1988), kanadalainen elokuvaohjaaja, näytelmäkirjailija ja käsikirjoittaja.
* Céline Stettler (s. 2001), sveitsiläinen salibandyn pelaaja

## Kuvitteellisia Céline-nimisiä

* Céline, Jacques Rivetten ohjaamassa elokuvassa *[[Céline et Julie vont en bateau]]*

## Lähteet
Christian Sinding

**Christian August Sinding** (11. tammikuuta 1856 – 3. joulukuuta 1941) oli norjalainen säveltäjä.

## Elämä
Sinding syntyi Kongsbergissä lähellä Osloa. Hänen veljensä Otto oli maalari ja Stephan kuvanveistäjä.

Christian suunnitteli aluksi ryhtyvänsä ammattimaiseksi viulustiksi ja otti viulun opetusta Gudbrand Bøhniltä sekä opetteli musiikkiteoriaa L.M. Lindemanilta. Tämän jälkeen hän lähti Leipzigin konservatorioon, jossa hänen opettajiaan olivat Henry Schradiek, Carl Reinecke ja Salomon Jadassohn. Hän havaitsi lahjakkuutensa painottuvan enemmän säveltämiseen ja keskittyi tähän koulutuksessaan.

Vuonna 1921 hänestä tuli sävellyksen professori New Yorkissa, mutta oli tässä tehtävässä vain muutamia kuukausia. Sinding kuoli 3. joulukuuta 1941 Oslossa.

## Musiikki
Sinding sai valmiiksi 132 teosta. Hänen ensimmäinen menestyksensä oli *Piano Quintet* E-mollissa (Op. 5) vuonna 1885.

Sinding muistetaan nykyään parhaiten pianokappaleidensa ansiosta. Muita harvemmin esitettyjä teoksia ovat muun muassa neljä sinfoniaa, kolme viulukonserttoa, pianokonsertto sekä ooppera *Der Heilige Berg*.

## Lähteet

## Aiheesta muualla
*
Wisconsin Dells

**Wisconsin Dells** on kaupunki Yhdysvalloissa Wisconsinin osavaltiossa. Kaupungissa on noin 2&nbsp;400 asukasta. Kaupungin pääelinkeino on matkailu. Wisconsin Dellsissä on huvipuistoja, vesipuistoja, kasino sekä paljon muutakin vapaa-ajan toimintaa. Suomalaiset matkailijat voivat kesäisin hoitaa asioitaan useassa paikassa suomen kielellä, koska Dellsissä työskentelee kesäisin muutama kymmenen suomalaista nuorta.

## Aiheesta muualla

* Wisconsin Dellsin kaupungin kotisivut
Operetti

**Operetti** on kevyt näytelmä, johon liittyy musiikki ja jossa on yleensä sekä laulettuja että lausuttuja vuorosanoja. Se vastaa luonteeltaan kevyttä oopperaa, ja se sisältää usein satiiria, keveyttä ja viihdyttävyyttä.

Operetin taustalla on useita teatteriperinteitä. Sen juuret ovat Italian 1500–1700-luvun *[[commedia dell’arte]]ssa*, Ranskan vaudevillessä ja Englannin balladioopperassa. Farssimaisia ja satiirisia musiikkinäytelmiä alettiin 1800-luvulla kutsua opereteiksi. Tyylin varhaisia mestareita oli saksalainen Jacques Offenbach. Hänen tunnetuimmat teoksensa olivat antiikin myyttejä ja pariisilaiselämän satiiria yhdistävät *Orfeus Manalassa* (1858) ja *Kaunis Helena* (1864). Offenbachin suosio teki opereteista kansainvälisiä, ja hän sai monia seuraajia.

Offenbachista inspiroitunut englantilainen taiteilijapari Gilbert ja Sullivan alkoi tuottaa 1870-luvun lopulla monia tunnettuja operetteja. Samana aikaan alkoi wieniläisoperettien kausi, jonka tunnetuin tekijä oli Johann Strauss nuorempi. Hän vei operetteja romanttisempaan ja melodisempaan suuntaan. Useimmat Straussin valssit ovat hänen opereteistaan, joista ne irtautuivat oman aikansa iskelmiksi. Straussin kuuluisimmat operetit ovat *[[Lepakko (operetti)|Lepakko]]*, *Yö Venetsiassa*, *Mustalaisparoni* ja *Wieniläisverta*.

Ranskalaistyylisestä operetista tuli mahdollisesti wieniläisteosten vaikutuksesta lempeämpi. Ranskalainen tyyli oli sentimentaalisempaa, mutta myös hieman vähemmän satiirista kuin monet aiemmat operetit. Operetti alkoi muotoutua musikaalikomedian suuntaan, ja siihen vaikuttivat muun muassa Straussin seuraajat Franz Lehár, Oscar Straus ja Leo Fall sekä ranskalainen André Messager.

Euroopassa operettiperinne alkoi hiipua 1900-luvun alussa, mutta Yhdysvalloissa Reginald De Koven, John Philip Sousa, Victor Herbert ja Sigmund Romberg toivat siihen uutta eloa. Yhdysvalloissa operetit alkoivat entistä enemmän muuntua musikaalikomedioiksi, mihin myös vaikutti jazzin kehittyminen. Jazz, musikaalit ja muut populaarimusiikin muodot syrjäyttivät operetit.

Wieniläisoperetti on kuulunut perinteisesti Suomen Kansallisoopperan ohjelmistoon, vaikka operetille olikin vaikea löytää esiintymispaikkaa tai saada tarpeeksi paljon tai hyviä näyttelijöitä.

## Lähteet
Seti

**Seti** (usein myös *Sethos*) on muinainen egyptiläinen nimi. Sitä ovat käyttäneet seuraavat faaraot:

**19. dynastia**
*Seti I
*Seti II.

**Muita merkityksiä**
*Seti voi myös tarkoittaa SETI-projektia.
*SETI Oy on Suomessa henkilö- ja yritysarviointeja tekevä tarkastuslaitos
*Seti, yksi Nepalin vyöhykkeistä
*SETI, metalliyhtye The Kovenantin albumi
*5009 Sethos, päävyöhykkeen asteroidi.
Pratt

**Pratt** on muun muassa seuraavien henkilöiden sukunimi:

* Awadagin Pratt (s. 1966), yhdysvaltalainen pianisti
* Babe Pratt (1916–1988), kanadalainen jääkiekkoilija
* Chris Pratt (s. 1979), yhdysvaltalainen näyttelijä
* Daria Pratt (1859–1938), yhdysvaltalainen golfaaja
* Francis Ashbury Pratt (1827–1902), yhdysvaltalainen mekaanikko, keksijä ja liikemies, toinen Pratt & Whitney -yhtiön perustajista
* Geronimo Pratt (1947–2011), yhdysvaltalainen ihmisoikeusaktivisti, Mustien panttereiden johtohahmo
* George Pratt (1799–1866), 2. markiisi, brittiläinen poliitikko
* Hugo Pratt (1927–1995), italialainen sarjakuvataiteilija
* John Pratt (1759–1840), 1. markiisi, brittiläinen poliitikko
* Nolan Pratt (s. 1975), kanadalainen jääkiekkoilija ja valmentaja
* Paul Pratt (1894–1967), kanadalainen klarinetisti, pianisti, kapellimestari, pedagogi ja säveltäjä
* Roger Pratt (1947–2024), brittiläinen elokuvaaja
* Silas G. Pratt (1846–1916), yhdysvaltalainen säveltäjä
* Spencer Pratt (s. 1983), yhdysvaltalainen televisioesiintyjä
* Stephanie Pratt (s. 1986), yhdysvaltalainen televisioesiintyjä
* Susan May Pratt (s. 1974), yhdysvaltalainen näyttelijä.

Pratt & Whitney on yhdysvaltalais-kanadalainen lentokoneen moottorien valmistaja.
Laboratorio

**Laboratorio** on kokeellisiin (tieteellisiin, teknisiin sekä taiteellisiin) tutkimuksiin käytetty tila, sellaisia tutkimuksia tekevä laitos tai osasto tai eräiden korkeakoulujen toimintayksikkö. Sana laboratorio juontaa juurensa keskiaikaisen latinan sanasta *labōrātōrium*, joka puolestaan tulee sanasta *labōrāre*, työskennellä.

Laboratoriot luokitellaan Suomessa valtioneuvoston asetuksella neljään eri eristystasoon sen mukaan, miten vaarallisia biologisia tekijöitä niissä käsitellään. Taso neljä on korkein. Eristysmenetelmiä ja -tasoja koskeva Euroopan parlamentin ja neuvoston direktiivi annettiin vuonna 2000. Maailman terveysjärjestö on julkaissut 1980-luvulta lähtien kaikkien valtioiden noudatettaviksi tarkoitettuja bioturvallisuusohjeita, jotka perustuvat neliportaiseen turvallisuusluokitukseen.

## Laboratoriohenkilökunnan ammattinimikkeitä

* bioanalyytikko eli laboratoriohoitaja
* biokemisti
* fyysikko
* kemisti
* laborantti
* laboratorioanalyytikko
* laboratorioinsinööri
* mikrobiologi
* sairaalabiologi
* sairaalafyysikko
* sairaalakemisti
* sairaalamikrobiologi
* tutkija
* tutkimusapulainen

## Katso myös
* Laboratoriotutkimus

## Lähteet
Tabloidi

**Tabloidi** on sanomalehti, joka on kooltaan puolet suurikokoisesta niin sanotusta broadsheet-formaatista. Suomessa tabloid-sivuformaatin leveys on yleisesti 280 millimetriä ja korkeus 400 millimetriä.

Tabloid-nimitys sai alkunsa Isossa-Britanniassa, jossa sana viittaa myös sensaatiohakuiseen sisältöön eli keltaiseen lehdistöön, koska alun perin vain sellaiset lehdet julkaistiin tässä koossa. Termin merkitys liudentui, koska useita aiemmin broadsheet-koossa julkaistuja niin sanottuja laatulehtiä siirtyi tabloid-kokoon, josta käytetään englanniksi usein nimitystä *compact*. Esimerkiksi *[[The Times]]* ja *[[The Independent]]* ovat siirtyneet tähän kokoon.

2000-luvulla heräsi uusi kiinnostuminen tabloid-kokoon. Suomessa sanomalehdistä muun muassa *[[Itä-Savo (sanomalehti)|Itä-Savo]]*, *[[Länsi-Savo]]* ja *[[Kauppalehti]]* ovat vanhastaan olleet tabloid-kokoisia, samoin iltapäivälehdet *[[Iltalehti]]* ja *[[Ilta-Sanomat]]*. *[[Hufvudstadsbladet]]* on ollut tabloid-kokoinen vuodesta 2004. *[[Lapin Kansa]]*, *[[Pohjolan Sanomat]]* ja *[[Kainuun Sanomat]]* alkoivat ilmestyä tabloid-kokoisina 17. tammikuuta 2011, *[[Satakunnan Kansa]]* tasan vuotta myöhemmin. Suomen suurin sanomalehti, *[[Helsingin Sanomat]]*, vaihtoi tabloid-kokoon 8. tammikuuta 2013, *[[Aamulehti]]* vuotta myöhemmin ja *[[Kaleva (sanomalehti)|Kaleva]]* 2015. Vuoden 2016 maaliskuussa siihen siirtyivät myös *[[Etelä-Suomen Sanomat]]*, *[[Karjalainen (sanomalehti)|Karjalainen]]*, *[[Keskisuomalainen]]* ja *[[Savon Sanomat]]*.

Euroopan suurin tabloid-lehti, sanan kummassakin merkityksessä, on saksalainen *[[Bild]]*, jonka levikki on alle kaksi miljoonaa. Saksassa tabloideja sanotaan bulevardilehdistöksi. Suomen kielessä se on harvoin käytetty mutta korrektimpi nimitys keltaiselle lehdistölle.

Espanjassa tabloid-kokoisia ovat muun muassa *[[El País]]*, *[[ABC (sanomalehti)|ABC]]*, *[[El Mundo]]*, *[[El Periódico de Catalunya]]* ja *[[La Vanguardia]]*. 

## Tabloid-kokoisia lehtiä

### Suomessa
* *[[Aamulehti]]* 2014– 
* *[[Aamuposti]]* 2013– 
* *[[Etelä-Suomen Sanomat]]* 2016– 
* *[[Helsingin Sanomat]]* 2013– 
* *[[Hufvudstadsbladet]]* 2004– 
* *[[Hämeen Sanomat]]* 2015– 
* *[[Ilkka (sanomalehti)|Ilkka]]* 2018– 
* *[[Iisalmen Sanomat]]* 2006– 
* *[[Itä-Häme (sanomalehti)|Itä-Häme]]* 2005– 
* *[[Itä-Savo (sanomalehti)|Itä-Savo]]* 2016– 
* *[[Kainuun Sanomat]]* 2011– 
* *[[Karjalainen (sanomalehti)|Karjalainen]]* 2016– 
* *[[Kalajokilaakso (lehti)|Kalajokilaakso]]* ma, pe lehdet vuodesta 2013–, ke vuodesta 2020– 
* *[[Kaleva (sanomalehti)|Kaleva]]* 2015– 
* *[[Kansan Uutiset]]* 1982– 
* *[[Keskipohjanmaa]]* 2018– 
* *[[Keskisuomalainen]]* 2016– 
* *[[Keski-Uusimaa (lehti)|Keski-Uusimaa]]* 2013– 
* *[[Lapin Kansa]]* 2011– 
* *[[Länsi-Savo]]* 2016– 
* *[[Länsiväylä (lehti)|Länsiväylä]]* 2013– 
* *[[Pohjalainen]]* 2018– 
* *[[Pohjolan Sanomat]]* 2011– 
* *[[Satakunnan Kansa]]* 2012– 
* *[[Savon Sanomat]]* 2016– 
* *[[Sydän-Hämeen Lehti]]* vuoteen –2002, uudestaan vuodesta 2013– 
* *[[Vantaan Sanomat]]* 2013– 

### Ulkomailla
* *[[The Guardian]]* 2018– 
* *[[The Observer]]* 2018– 
* *[[Svenska Dagbladet]]* 2000– 

## Katso myös
* Tabloidisaatio

## Lähteet
Kuuria

**Kuuria** () oli Roomassa kymmenen sukukunnan (gens) muodostama kansanosasto, joihin kansa jaettiin comitia curiata -kansankokouksessa äänestämistä varten.

Kuurialla tarkoitettiin myös kuurian kokouspaikkaa, ja myöhemmin varsinkin senaatin kokoushuonetta. Rakennus, jossa senaatti kokoontui, vaihteli Rooman valtakunnan historian eri aikakausina. Rooman kuurioita olivat Curia Hostilia, Curia Cornelia ja Curia Julia, joista viimeisimmän rakennutti Julius Caesar. Caesar kohtasi loppunsa Pompeiuksen teatteriin kuuluneessa Pompeiuksen kuuriassa ennen alullepanemansa rakennuksen valmistumista.

Uudella ajalla kuuria (*Curia Romana*) tarkoittaa erityisesti Vatikaanin ja paavin hallintoa viranomaisineen.

## Lähteet
* Tieteen termipankki 12.01.2021: Oikeustiede:curia
* 

### Viitteet
Loiri

**Loiri** on sukunimi, joka on muun muassa seuraavilla suomalaisilla henkilöillä:

* Joonas Loiri (1982–2019), musiikkivideo-ohjaaja, Vesa-Matti Loirin poika
* Lilli Loiri (ent. Loiri-Seppä, s. 1973), kirjailija, laulujen sanoittaja ja mainonnan suunnittelija, Pekka Loirin tytär
* Pekka Loiri (s. 1946), graafikko, Vesa-Matti Loirin veli
* Tuula Nyman (ent. Loiri, 1943–2014), näyttelijä, Vesa-Matti Loirin puoliso 1967–1969
* Vesa-Matti Loiri (1945−2022), näyttelijä, koomikko, laulaja, muusikko

## Muut merkitykset

* Loiri, Vesa-Matti Loirista kertova kirja